**Príloha III: Prioritné návrhy v štádiu schvaľovania**

| **Položka** | | **Celý názov** | **Referencia** | **Gestor** | **Stupeň priority a pozícia SR** |
| --- | --- | --- | --- | --- | --- |
| **Ďalšie posilnenie zamestnanosti, rastu a investícií** | | | |  |  |
| 1. | Integrácia dlhodobo nezamestnaných | Návrh na ODPORÚČANIE RADY týkajúce sa integrácie dlhodobo nezamestnaných na trh práce | 2015/0219/NLE | MPSVR SR | **Stredná priorita**  SR podporuje návrh odporúčania Rady  Predmetom návrhu sú služby poskytované dlhodobo nezamestnaným s cieľom pomôcť im vstúpiť znovu na trh práce a konkrétne opatrenia na ich posilnenie. |
| 2. | EURES | Návrh na NARIADENIE EURÓPSKEHO PARLAMENTU A RADY o Európskej sieti služieb zamestnanosti, prístupe pracovníkov k službám v oblasti mobility a o ďalšej integrácii pracovných trhov | 2014/0002/COD | MPSVR SR | **Stredná priorita**  SR Slovenská republika podporuje návrh nariadenia.  Cieľom tohto návrhu nariadenia je zlepšiť prístup pracovníkov k podporným službám v oblasti mobility pracovnej sily v rámci EÚ, a teda podporiť mobilitu za spravodlivých podmienok a zlepšiť prístup k pracovným príležitostiam v celej Únii |
| 3. | Ženy vo vrcholových orgánoch | Návrh na SMERNICU EURÓPSKEHO PARLAMENTU A RADY o zlepšení rodovej vyváženosti medzi nevýkonnými riadiacimi pracovníkmi spoločností kótovaných na burze a súvisiacich opatreniach | 2012/0299/COD | MPSVR SR | **Stredná priorita**  SR nepodporuje prijatie návrhu smernice – samotný cieľ (rovnaké zaobchádzanie) návrhu podporujeme, ale nie vo formáte smernice – ten považujeme za neprimeraný.  Návrh smernice má za cieľ zlepšenie rodovej vyvážeností zastúpenia príslušníkov menej zastúpeného pohlavia (teda najmä žien) vo vrcholových orgánoch spoločností kótovaných na burze. Návrh smernice taktiež upravuje sankcie, ktoré sa majú uplatniť v prípade nedodržania ustanovení národnej legislatívy transponujúcej smernicu |
| **Pripojený jednotný digitálny trh** | | | |  |  |
| 4. | Bezpečnosť sietí a informatiky (NIS) | Návrh na SMERNICU EURÓPSKEHO PARLAMENTU A RADY o opatreniach na zabezpečenie vysokej úrovne bezpečnosti sietí a informácií v Únii COM(2013) 48 | 2013/0027/COD | MF SR | **Vysoká priorita**  Prijatím návrhu smernice sa má docieliť vysoká úroveň sieťovej a informačnej bezpečnosti. Ukončenie rokovaní je reálne dosiahnuť do konca roku 2015. SK podporuje prijatie smernice. |
| **Odolná energetická Únia uplatňujúca výhľadovú politiku v oblasti zmeny klímy** | | | |  |  |
| 5. | Zníženie národných emisií (NEC) | Návrh na SMERNICU EURÓPSKEHO PARLAMENTU A RADY o znížení národných emisií určitých látok znečisťujúcich ovzdušie, ktorou sa mení smernica 2003/35/ES | 2013/0443/COD | MŽP SR | **Vysoká priorita.**  Možný súhlas s kompromisným návrhom LU PRES (dokument 14645/15), čo sa týka textu, okrem vysokej ambicióznosti redukčných cieľov pre NH3 a PM2,5.. Navrhované zníženie by bolo akceptovateľné v prípade, že do čl. 5 by sa dostala možnosť pre ČŠ navrhnúť zmenu prílohy II pre rok 2030 s príslušným doloženým odôvodnením, ktoré musia schváliť EK a ostatné ČŠ. |
| **Prepracovanejší a spravodlivejší vnútorný trh s posilnenou priemyselnou základňou** | | | |  |  |
| 6. | Daň z finančných transakcií (DFT) – posilnená spolupráca | Návrh na SMERNICU RADY, ktorou sa vykonáva posilnená spolupráca v oblasti dane z finančných transakcií | 2013/0045/CNS | MF SR | **Vysoká priorita**  SR podporuje zavedenie FTT za určitých obmedzení (vyňatie štátnych dlhopisov a penzijných fondov zo zdanenia) |
| 7. | Sekuritizačný rámec EÚ | Návrh na NARIADENIE EURÓPSKEHO PARLAMENTU A RADY, ktorým sa stanovujú spoločné pravidlá sekuritizácie a vytvára sa európsky rámec pre jednoduchú, transparentnú a štandardizovanú sekuritizáciu a ktorým sa menia smernice 2009/65/ES, 2009/138/ES, 2011/61/EÚ a nariadenia (ES) č. 1060/2009 a (EÚ) č. 648/2012 | 2015/0226/COD | MF SR | **Stredná priorita**  SR plne podporuje prijatie sekuritizačného rámca EÚ s ohľadom na vytvorenie priaznivého prostredia pre obnovu európskeho sekuritizačného trhu, a zvýšenie úrovne dohľadu nad sekuritizačnými transakciami. |
| 8. | Prístavné služby | Návrh na NARIADENIE EURÓPSKEHO PARLAMENTU A RADY, ktorým sa stanovuje rámec pre prístup na trh s prístavnými službami a finančná transparentnosť prístavov | 2013/0157/COD | MDVRR SR | **Nízka priorita**  Návrh sa týka iba námorných prístavov, nie prístavov pre vnútrozemskú vodnú dopravu. Hlavným dôvodom na predloženie návrhu nariadenia je zlepšiť výkonnosť námorných prístavov, predovšetkým: (1) znížením obmedzení prístupu na trh s prístavnými službami, (2) zabránením zneužívania trhu poskytovateľmi prístavných služieb a (3) zabezpečením transparentných finančných vzťahov medzi verejnými orgánmi, prístavnými orgánmi a poskytovateľmi prístavných služieb.  SR podporuje predloženie dokumentu do ďalšieho legislatívneho štádia s cieľom dosiahnuť všeobecné smerovanie. |
| **Prepracovanejšia a spravodlivejšia hospodárska a menová únia** | | | |  |  |
| 9. | Európska platforma o nelegálnej práci | Návrh na ROZHODNUTIE EURÓPSKEHO PARLAMENTU A RADY o zriadení európskej platformy na posilnenie spolupráce v oblasti prevencie a odrádzania od nelegálnej práce | 2014/0124/COD | MPSVR SR | **Stredná priorita**  SR podporuje návrh rozhodnutia, ale len s dobrovoľnou účasťou na jej aktivitách |
| **Oblasť spravodlivosti a základných práv založená na vzájomnej dôvere** | | | |  |  |
| 10. | Reforma ochrany údajov | Návrh na NARIADENIE EURÓPSKEHO PARLAMENTU A RADY o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov)  Návrh na SMERNICU EURÓPSKEHO PARLAMENTU A RADY o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov | 2012/0010, 0011/COD | ÚOOÚ SR | **Vysoká priorita**  V roku 2012 bola predložením návrhu nariadenia iniciovaná komplexná reforma pravidiel ochrany osobných údajov v EÚ s hlavnými cieľmi posilniť právo na súkromie v on-line prostredí (vrátane lepšej kontroly osobných údajov samotnými dotknutými osobami) a podporiť digitálnu ekonomiku EÚ. V neposlednom rade je zámerom novej právnej úpravy aj nastavenie jednotných pravidiel spracúvania osobných údajov v celej EÚ spolu so znížením administratívneho zaťaženia pre podnikateľov pôsobiacich vo viacerých členských štátoch EÚ.  Z národného hľadiska ide o oblasť s vysokou prioritou, keďže návrh nariadenia bude mať dopad na subjekty tak súkromného ako aj verejného práva a vznikne z neho potreba novelizácie pomerne veľkého množstva zákonov čiastkovo upravujúcich spracúvanie osobných údajov vrátane samotného zákona o ochrane osobných údajov. |
| 11. | Európska prokuratúra (EPPO) | Návrh na NARIADENIE RADY o zriadení Európskej prokuratúry | 2013/0255/APP | MS SR | **Vysoká priorita**  SK PRES nadviaže na dosiahnutý pokrok, pričom sa očakáva finálna fáza rokovaní o návrhu, ktorá budú mať povahu revízie predbežne uzatvorených ustanovení, diskusií o vzťahoch s nezúčastnenými členskými krajinami a analýzy prepojenia s nariadením o Eurojuste. Dôležitým aspektom záveru rokovaní bude i finančné zabezpečenie fungovania EPPO, pričom sa v tejto súvislosti nevylučuje ani otvorenie diskusií o profilových témach celého návrhu.  Pre priebeh SK PRES môže byť určujúci i proces rozhodovania medzi možnosťami hlasovať o návrhu ako celku resp. pokračovať v diskusiách na Rade s cieľom dosiahnuť jednomyseľný súhlas alebo začať diskusiu o tzv. posilnenej spolupráci, a to najmä s ohľadom na skutočnosť, že nasledujúce PRES (MT, UK) pristupujú k zriadeniu EPPO s výhradami aj politickej povahy. |
| 12. | Agentúra Európskej únie pre spoluprácu a odbornú prípravu v oblasti presadzovania práva (Europol) | Návrh na NARIADENIE EURÓPSKEHO PARLAMENTU A RADY o agentúre Európskej únie pre spoluprácu a odbornú prípravu v oblasti presadzovania práva (Europol), ktorým sa zrušujú rozhodnutia Rady 2009/371/SVV a 2005/681/SVV | 2013/0091/COD | MV SR | **Vysoká priorita**  Pozícia SR: Nariadenie odporúčame schváliť v navrhovanom znení. Ide o základný predpis zriadenia a fungovania Europolu. Oproti pôvodnému návrhu bola vypustená z nariadenia časť týkajúca sa odbornej prípravy (upustilo sa od spojenia Europolu s Cepolom). |
| 13. | Systém EÚ pre osobné záznamy o cestujúcich (PNR) | Návrh na SMERNICU EURÓPSKEHO PARLAMENTU A RADY o využívaní údajov z osobných záznamov o cestujúcich na účely prevencie, odhaľovania, vyšetrovania a stíhania teroristických trestných činov a závažnej trestnej činnosti | 2011/0023/COD | MV SR | **Vysoká priorita**  Slovenská republika víta dohodu ministrov spravodlivosti a vnútra členských štátov na kompromisnom návrhu smernice o PNR údajoch prijatú na zasadnutí Rady ministrov spravodlivosti a vnútra dňa 04.12.2015, jej prijatím a následnou implementáciou bude možné výrazne prispieť k zefektívneniu boja proti terorizmu a organizovanej kriminalite. Slovenská republika kvituje prísľub členských štátov prostredníctvom následného vyhlásenia po prijatí predmetnej smernice dobrovoľne sa zaviazať na zahrnutie vnútroúnijných letov do rozsahu transpozície tejto smernice od národného práva. |
| 14. | Nediskriminácia | Návrh na SMERNICU RADY o vykonávaní zásady rovnakého zaobchádzania s osobami bez ohľadu na náboženské vyznanie alebo vieru, zdravotné postihnutie, vek alebo sexuálnu orientáciu | 2008/0140/CNS | MPSVR SR | **Vysoká priorita**  SR podporuje prijatie smernice.  Cieľom návrhu smernice Rady je rozšíriť ochranu pred diskrimináciou na základe náboženského vyznania alebo viery, zdravotného postihnutia, veku alebo sexuálnej orientácie na oblasti mimo zamestnania. Navrhovaná smernica by mala doplniť existujúce právne predpisy v tejto oblasti a zakázať diskrimináciu z uvedených dôvodov v týchto oblastiach: sociálna ochrana vrátane sociálneho zabezpečenia a zdravotnej starostlivosti; vzdelávanie a prístup k tovarom a službám vrátane bývania. |
| **Smerom k novej politike v oblasti migrácie** | | | |  |  |
| 15. | Trvalý systém premiestňovania | Návrh na NARIADENIE EURÓPSKEHO PARLAMENTU A RADY, ktorým sa stanovuje krízový mechanizmus premiestnenia a mení nariadenie Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov | 2015/0208/COD | MV SR | **Vysoká priorita**  Zásadný odmietavý politický postoj SR k zavedeniu permanentného prerozdeľovacieho mechanizmu, silné tlaky zo strany inštitúcií EÚ a niektorých členských štátov na jeho urýchlené prijatie. |
| 16. | Európsky zoznam bezpečných krajín pôvodu | Návrh na NARIADENIE EURÓPSKEHO PARLAMENTU A RADY, ktorým sa stanovuje spoločný zoznam EÚ týkajúci sa bezpečných krajín pôvodu na účely smernice Európskeho parlamentu a Rady 2013/32/EÚ o spoločných konaniach o poskytovaní a odnímaní medzinárodnej ochrany a ktorým sa mení smernica 2013/32/EÚ | 2015/0211/COD | MV SR | **Vysoká priorita**  SR od úvodu podporuje prijatie spoločného zoznamu.  (V prípade, že sa nedosiahne dohoda na tomto návrhu počas holandského predsedníctva, bude počas SK PRES potrebné zabezpečiť negociácie s Európskym parlamentom. Dôležitý bude najmä aspekt uplatňovania základných ľudských práv v krajinách na zozname). |
| **Únia demokratickej zmeny** | | | |  |  |
| 17. | Geneticky modifikované organizmy (GMO) | Návrh na NARIADENIE EURÓPSKEHO PARLAMENTU A RADY, ktorým sa mení nariadenie (ES) č. 1829/2003, pokiaľ ide o možnosť členských štátov obmedziť alebo zakázať používanie geneticky modifikovaných potravín a krmív na svojom území | 2015/0093/COD | MPRV SR | **Nízka priorita**  SR je proti návrhu z dôvodu zle navrhnutého systému a chýba analýza dopadov |